**PREKIŲ PIRKIMO-PARDAVIMO SUTARTIS Nr. 19002\_250590S1JRIM/SUTL-578**

2025 m. liepos mėn. 10 d.

Vilnius

**UAB „Litesko“**, atstovaujama \_\_\_\_\_\_\_\_\_\_\_\_\_\_, veikiančio pagal 2024 m. birželio 17 d. generalinio direktoriaus įsakymą Nr. 119 , toliau vadinama „**Pirkėju**“, ir **UAB „Axioma servisas“**, atstovaujama \_\_\_\_\_\_\_\_\_\_\_\_\_\_, veikiančio pagal bendrovės įstatus, toliau vadinama „**Pardavėju**“, sudarė šią Sutartį, toliau vadinama „Sutartimi“. Pardavėjas ir Pirkėjas kartu šioje Sutartyje gali būti vadinami „Šalimis“.

1. **BENDRIEJI REIKALAVIMAI**
	1. Šalys patvirtina, kad jos yra įregistruotos Lietuvos Respublikos įstatymų nustatyta tvarka ir kad Sutartis neprieštarauja įstatuose nurodytai veiklai.
2. **SUTARTIES SĄVOKOS**
	1. **Subtiekėjai** – bet kokie fiziniai ar juridiniai asmenys, kuriuos Pardavėjas pasitelkia sutarčiai įvykdyti, ir kurie yra nurodyti Pardavėjo pateiktame pasiūlyme.
	2. **Pirkimų įstatymas** - Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas (galiojanti aktuali redakcija su visais pakeitimai ir papildymais).
	3. **Viešųjų pirkimų įstatymas** - Lietuvos Respublikos Viešųjų pirkimų įstatymas (galiojanti aktuali redakcija su visais pakeitimai ir papildymais).
	4. **Informacinė sistema „SABIS“ -** valstybės informacinė sistema, skirta informacinių technologijų priemonėmis parengti, pateikti ir išsaugoti su Viešųjų pirkimų įstatyme nurodytų sutarčių, bei vidaus sandorių vykdymu susijusias sąskaitas už įsigyjamas prekes, paslaugas ir darbus, taip pat gauti informaciją apie pateiktų sąskaitų apmokėjimą.
3. **PERKAMOS PREKĖS, JŲ KIEKIS**
	1. Pardavėjas įsipareigoja Sutartyje nustatyta tvarka ir sąlygomis perduoti Pirkėjo nuosavybėn technines sąlygas (Sutarties priedas Nr. 2) (toliau Techninės sąlygos) bei Sutarties reikalavimus atitinkančius ***programinės įrangos Siemens WinCC atnaujinimo paketus***(toliau – **Prekės)**, o Pirkėjas įsipareigoja priimti Prekes ir sumokėti už jas Sutartyje nustatyta tvarka.
	2. Prekių pavadinimai, techniniai reikalavimai ir kiekiai nurodyti Techninėse sąlygose ir Atsiskaitomose kainose (Sutarties priedas Nr. 1).
4. **SUTARTIES KAINA**
	1. Prekių kaina yra 9 694,17 EUR be PVM (*devyni tūkstančiai šeši šimtai devyniasdešimt keturi Eur 17 ct*).
	2. Į Prekių kainą įskaičiuoti visi mokesčiai, Prekių transportavimo, įpakavimo ir kt. Pardavėjui tenkančios išlaidos, susijusios su tinkamu Sutarties vykdymu.
	3. Sutarčiai taikomas ***fiksuotos*** kainos apskaičiavimo būdas, nustatytas Viešųjų pirkimų tarnybos 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ (aktuali redakcija).
5. **SUTARTIES KAINOS PERŽIŪROS SĄLYGOS ir kainos pERSKAIČIAVIMO TVARKA**
	1. Pasikeitus Lietuvos Respublikos pridėtinės vertės mokesčio įstatymu nustatytam PVM tarifui, be atskiro Šalių susitarimo PVM tarifas bus perskaičiuojamas galiojančių teisės aktų nustatyta tvarka, taikant PVM tarifą, galiojantį prievolės apskaičiuoti PVM atsiradimo momentu. Sutarties kaina bus keičiama pasikeitusio PVM tarifo atitinkama dalimi.
6. **mokėjimo tvarka**
	1. Pirkėjas už pagal šią Sutartį tinkamai ir laiku patiektas Prekes atsiskaito per 30 (trisdešimt) kalendorinių dienų nuo PVM sąskaitos-faktūros gavimo informacinės sistemos „SABIS“ priemonėmis dienos. Sąskaita – faktūra išrašoma ir pateikiama informacinės sistemos „SABIS“ priemonėmis abiem Šalims pasirašius Prekių priėmimo-perdavimo aktą.
	2. Pirkėjas už Prekes Pardavėjui atsiskaito mokėjimo pavedimu į Pardavėjo Sutartyje nurodytą sąskaitą banke, Sutarties 6.1. punkte nustatytais terminais.
	3. Mokėjimo data laikoma pagal mokėjimo pavedimą pervestų sumų įskaitymo į Pardavėjo sąskaitą data.
	4. Elektroninės sąskaitos turi būti teikiamos per informacinę sistemą „SABIS“ adresu <https://sabis.nbfc.lt/> arba kitomis priemonėmis numatytomis Pirkimų įstatyme.
	5. Jei Pardavėjas pateikia popierinę sąskaitą arba sąskaitą pateikia kitomis priemonėmis, laikoma, kad sąskaita Pirkėjui nepateikta ir Pirkėjas turi teisę tokios sąskaitos neapmokėti.
7. **PREKIŲ PERDAVIMO SĄLYGOS, ŠALIŲ TEISĖS, ĮSIPAREIGOJIMAI**
	1. ***Prekių perdavimo sąlygos:***
		1. Jei Šalys raštu nesusitaria kitaip, Prekės pristatomos Pirkėjui darbo dienomis:
		2. pirmadienį ÷ ketvirtadienį  – nuo 8:00 iki 16:00 val.
		3. penktadienį                         – nuo 8:00 iki 15:00 val.
		4. Prekių kiekis, asortimentas, atitikimas Techninėms sąlygoms tikrinami Prekių perdavimo-priėmimo Pirkėjui metu.
		5. Įpakavimo tara negražinama, jos vertė įskaičiuota Prekių kainoje.
		6. Prekių kokybė turi atitikti Pirkėjo Technines sąlygas bei teisės aktų reikalavimus.
		7. Pardavėjas garantuoja, kad visos pateiktos Prekės yra be defektų, naujos, nenaudotos ir atitinka Pirkėjo Technines sąlygas (Sutarties Priedas Nr. 2), Lietuvos Respublikos įstatymų bei kitų norminių aktų tokioms Prekėms keliamus reikalavimus, Prekių techninius aprašymus, jos yra tinkamos naudoti pagal Prekių įsigijimo paskirtį, nepažeidžiant aplinkos apsaugai, asmens higienai, sveikatai ir pan. keliamų reikalavimų.
		8. Pardavėjas užtikrina, kad Prekių perdavimo Pirkėjui momentu jis bus teisėtas Prekių savininkas, Prekės nebus įkeistos ar areštuotos, tretieji asmenys neturės reikalavimų į Prekes, ginčų dėl Prekių teismuose ar arbitražuose nebus, taip pat Prekės nebus apsunkintos jokiomis trečiųjų asmenų teisėmis ar suvaržymais, tretieji asmenys nebus pareiškę jokių pretenzijų į Prekes.
		9. Jei priimant Prekes nustatoma, kad pateiktos Prekės neatitinka Sutarties reikalavimų, yra nekokybiškos, apie tai pažymima priėmimo-perdavimo akte ir tokios Prekės grąžinamos Pardavėjui. Pardavėjas privalo pakeisti šią (-ias) Prekę (-es) per Šalių tarpusavyje suderintą protingą terminą, kuris visais atvejais negali būti ilgesnis nei 3 (trys) darbo dienos. Šių Prekių priėmimas ir perdavimas bei atsiskaitymas už jas vykdomas vadovaujantis šios Sutarties nuostatomis.
		10. Visas grąžinamas nekokybiškas ir (ar) neatitinkančias Sutarties, jos priedų Prekes Pardavėjas privalo priimti savo sąskaita ir transportu.
	2. ***Pardavėjo įsipareigojimai:***
		1. Sutartyje nustatyta tvarka ir terminais pristatyti Prekes į Prekių pristatymo vietą.
		2. pristatyti Prekes, atitinkančias Pirkėjo techninius reikalavimus, Lietuvos Respublikos įstatymų bei kitų norminių teisės aktų tokioms Prekėms keliamus reikalavimus, Prekių techninius aprašymus, tinkamas naudoti pagal Prekių įsigijimo paskirtį;
		3. prisiimti Prekių atsitiktinio žuvimo ar sugedimo riziką iki Prekių priėmimo-perdavimo momento;
		4. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą;
		5. kartu su Prekėmis pateikti Pirkėjui visą būtiną su Prekėmis susijusią dokumentaciją;
		6. Sutarties vykdymo metu sužinotus/gautus asmens duomenis Pardavėjas įsipareigoja tvarkyti tik šios sutarties vykdymo tikslu, vadovaujantis galiojančiais teisės aktais dėl asmens duomenų teisinės apsaugos.
		7. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
		8. Vykdant Sutartį laikytis šių aplinkosaugos reikalavimų

7.2.8.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, paslaugų perdavimo–priėmimo aktai Pirkėjui turi būti pateikti tik elektroniniu formatu, o dokumentacija, kuri turi būti pasirašoma ir paslaugų perdavimo–priėmimo aktai turi būti pasirašomi elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (toliau – AM įsakymas Nr. D1-508);

7.2.8.2. siekti, kad Prekėms tiekti būtų sunaudojama mažiau gamtos išteklių t.y. kad Pardavėjo specialistai, pristatantys Prekes, atvykimui į Prekių pristatymo vietą rinktųsi netaršias transporto priemones, kurios atitinka žaliojo pirkimo reikalavimus, ir/arba siekti, kad Prekių tiekimui naudojamos transporto priemonės naudotų degalus, atitinkančius Lietuvos Respublikos alternatyviųjų degalų įstatyme įtvirtintus reikalavimus;

7.2.8.3. siekti, kad būtų pasirenkamas optimalus maršrutas Pardavėjo specialistų atvykimui į Prekių pristatymo vietą;

7.2.8.4. siekti, kad pristatant Prekes būtų neteršiama aplinka ir nekeliamas pavojus sveikatai.

* + 1. Tuo atveju, jei tiekiamos Prekės supakuotos ir/ar turi būti supakuotos, Pardavėjas užtikrina, kad pirminė, antrinė ir (ar) tretinė Prekių pakuotės turi būti pakuojamos į perdirbamąsias pakuotes pagal Lietuvos Respublikos mokesčio už aplinkos teršimą įstatymo nuostatas arba daugkartinio naudojimo pakuotes (talpas). Pardavėjas patiekdamas Prekes Pirkėjui, pateikia Prekės pakuotės tinkamumą perdirbti (perdirbamumą) arba daugkartinio naudojimo pakuotės (talpos) patvirtinančius dokumentus (pavyzdžiui, pakuotės aprašymo dokumentą, techninį dokumentą, dokumentą iš akredituotų laboratorijų ar pakuočių atliekų perdirbėjų, ar eksportuotojų iš tvarkytojų sąrašo, ar kitus lygiaverčius objektyvius įrodymus). Už Prekių priėmimą atsakingas Pirkėjo atstovas, nurodytas Sutarties 8.1 punkte patikrina Pardavėjo pateiktus įrodymus dėl šiame punkte nustatytų reikalavimų laikymosi. Nustačius, kad Pardavėjas šiame punkte nustatytų reikalavimų nesilaiko, Pirkėjas turi teisę Prekių nepriimti ir laikyti, kad Prekės turi trūkumų, kuriuos Pardavėjas privalo ištaisyti, kitu atveju Pardavėjui taikoma Sutarties 12.6. punkte nurodyto dydžio bauda.
		2. Tuo atveju, jei Pardavėjas, atlieka Prekių montavimo ir kitas Prekių parengimo naudoti paslaugas, Pirkėjo patalpose turi vykdyti pirminį atliekų ir antrinių žaliavų rūšiavimą atliekų susidarymo vietoje, atskiriant jas ir metant į tam tikras pažymėtas talpas ar konteinerius: popierius (taip pat kartonas, popierinių pakuočių atliekos), plastikas (taip pat plastikinių pakuočių atliekos), metalas, buitinės atliekos, tara, pašluostės su cheminių medžiagų likučiais, medis, stiklas, elektros ir elektroninės įrangos atliekos, cheminių medžiagų atliekos ir užtikrinti atliekų tinkamą sutvarkymą. Atliekų rūšiavimui susidarymo vietoje skirtomis priemonėmis Pardavėjas turi pasirūpinti pats. Už Prekių priėmimą atsakingas fiziškai įsitikina, ar Pardavėjas rūšiuoja atliekas jų susidarymo vietoje. Pardavėjas kartu su Prekių priėmimo – perdavimo aktu Pirkėjui pateikia atliekų sutvarkymą įrodančius dokumentus (pavyzdžiui, pateikia sudarytą susitarimą su gaminių ir (ar) pakuočių atliekų surinkimą vykdančiu atliekų tvarkytoju, ar atliekų tvarkytojų, turinčiu teisę išrašyti gaminių ir (ar) pakuočių atliekų sutvarkymą įrodančius dokumentus ir pan.). Nustačius, kad Pardavėjas šiame punkte nustatyto reikalavimo nesilaiko, Pardavėjui taikoma Sutarties 12.6. punkte nurodyto dydžio bauda.
		3. Sutarties 7.2.8. – 7.2.10. punkte nurodytų Pardavėjo įsipareigojimų nevykdymas ilgiau kaip 5 (penkias) darbo dienas ir/ar netinkamas vykdymas ilgiau kaip 10 (dešimt) darbo dienų, jeigu Pardavėjas neištaiso nurodytų trūkumų per Pirkėjo rašytinėje pretenzijoje nustatytą protingą terminą, laikomas esminiu Sutarties pažeidimu.
		4. Vykdyti kitus įsipareigojimus, numatytus Techninėse sąlygose (Sutarties 1 priedas).
	1. ***Pirkėjo įsipareigojimai:***
		1. Apmokėti Pardavėjui už tinkamas Prekes Sutartyje nustatyta tvarka ir terminais.
		2. Po Prekių pristatymo Sutartyje nustatyta tvarka pasirašyti Prekių priėmimo – perdavimo aktą (Sutarties 3 priedas), Pardavėjui visa apimtimi įvykdžius reikalavimus pagal Sutartį ir Pirkėjui nenustačius Prekių trūkumų.
		3. Suteikti informaciją ir/ar dokumentus, būtinus Sutarčiai vykdyti
		4. Skirti atsakingą asmenį už Sutarties vykdymą, nurodytą Sutarties 8.1. punkte.
	2. ***Pardavėjo teisės:***
		1. Pardavėjas turi šioje Sutartyje, Lietuvos Respublikos civiliniame kodekse bei kituose Lietuvos Respublikos galiojančiuose teisės aktuose numatytas teises.
	3. ***Pirkėjo teisės:***
		1. Pirkėjas turi šioje Sutartyje, Lietuvos Respublikos civiliniame kodekse bei kituose Lietuvos Respublikos galiojančiuose teisės aktuose numatytas teises.
1. **atsakingI asmENYS**
	1. Pirkėjo paskirtas asmuo, atsakingas už sutarties tinkamo vykdymo priežiūrą ir valdymą \_\_\_\_\_\_\_\_\_\_\_\_.
	2. Įgaliotas (-i) asmuo (-enys) pasiimti (ar) priimti Prekes: \_\_\_\_\_\_\_\_\_\_\_\_\_.
	3. Pardavėjo paskirtas asmuo, atsakingas už sutarties tinkamo vykdymo priežiūrą ir valdymą \_\_\_\_\_\_\_\_\_\_\_\_\_.
2. **PREKIŲ NUOSAVYBĖS TEISĖ**
	1. Prekių žuvimo ar sugedimo rizika bei nuosavybės teisė į Prekes pereina Pirkėjui nuo Prekių perdavimo-priėmimo akto pasirašymo momento.
3. **sutarties prievolių įvykdymo terminai, PREKIŲ PRISTATYMO VIETA (-OS)**
	1. Pardavėjas Prekes privalo pristatyti adresu (-ais) Druskininkų katilinė, Pramonės g. 7, LT-66181 Druskininkai per 50 dienų nuo sutarties pasirašymo dienos.
4. **PREKIŲ KOKYBĖS GARANTIJOS**
	1. Pardavėjas garantuoja, kad parduodamų prekių techniniai rodikliai atitinka Techninėse sąlygose nurodytus specifikacijų reikalavimus, Lietuvos Respublikoje galiojančias taisykles, teisės aktus, normatyvus.
	2. Pardavėjas visoms parduodamoms Prekėms turi suteikti gamintojo garantiją, bet ne mažesnę nei numatyta Techninėse sąlygose.
	3. Pardavėjas kartu su prekėmis privalo perduoti Pirkėjui garantiją žyminčius dokumentus bei dokumentus, nurodančius kokybės garantijos galiojimo sąlygas ir atitinkamų prekių naudojimo instrukcijas originalo ir lietuvių kalba.
	4. Garantijos galiojimo metu pranešti trūkumai Pirkėjo pasirinkimu turi būti Pardavėjo ištaisyti, netinkamos kokybės prekės pakeistos tinkamos kokybės prekėmis arba Pirkėjui grąžintos už netinkamos kokybės prekes sumokėtos sumos ne vėliau kaip per 10 (dešimt) kalendorinių dienų.
	5. Pardavėjas atsako už Prekių kokybę, jeigu neįrodo, kad defektai atsirado po Prekių pateikimo Pirkėjui dėl to, kad Pirkėjas pažeidė prekių naudojimo ar saugojimo taisykles, arba dėl trečiųjų asmenų (jais nelaikomi asmens apsaugos priemonių gamintojas ar asmenys, susiję su asmens apsaugos priemonių pateikimu Pardavėjui) kaltės ar nenugalimos jėgos.
5. **SUTARTINĖS ATSAKOMYBĖS UŽ PRIEVOLIŲ NEVYKDYMĄ AR NETINKAMĄ VYKDYMĄ NUSTATYMAS**
	1. Vykdydamos Sutartį, Šalys vadovaujasi galiojančiais įstatymais, kitais teisės aktais, Sutarties nuostatomis, Techninėmis sąlygomis (Sutarties priedas Nr. 2).
	2. Jeigu Pardavėjas nesilaiko Prekių paruošimo ar pristatymo terminų, jis, Pirkėjui pareikalavus raštu, moka 0,02 (dvi šimtosios) procento delspinigius nuo neatlikto įsipareigojimo vertės už kiekvieną pavėluotą dieną ir atlygina Pirkėjui dėl to patirtus tiesioginius nuostolius.
	3. Jeigu Pirkėjas nesilaiko apmokėjimo terminų, Pardavėjui pareikalavus raštu, jis moka Pardavėjui 0,02 % dydžio delspinigius nuo neapmokėtos sumos už kiekvieną pavėluotą dieną.
	4. Pardavėjas įsipareigoja užtikrinti, kad jo tiekiamos Prekės atitinka aplinkosauginių reikalavimų kriterijus (jei tokie buvo keliami pirkimo sąlygose) nurodytus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ ir kituose žaliuosius pirkimus reglamentuojančiuose teisės aktuose. Pirkėjas bet kuriame Sutarties vykdymo etape gali paprašyti Pardavėjo pateikti pagrindžiančius dokumentus apie „žaliųjų“ reikalavimų taikymą/laikymąsi pagal pirkimo sąlygų reikalavimus.
	5. Pardavėjui nesilaikant 12.4. punkte nurodytų reikalavimų, Pirkėjui pareikalavus, Pardavėjas privalo sumokėti Pirkėjui 5 proc. (penkių) baudą nuo visos Sutarties kainos be PVM, bei nedelsiant pašalinti nustatytą trūkumą (-us). **(punktas taikomas tik tuo atveju jei Pardavėjo pasiūlymui suteikti ekonominio naudingumo vertinimo balai už aplinkosauginius reikalavimus).**
	6. Pardavėjui nesilaikant 7.2.8. – 7.2.10. punkte nurodytų reikalavimų, Pirkėjui pareikalavus, Pardavėjas privalo sumokėti Pirkėjui 5 proc. (penkių) baudą nuo visos Sutarties kainos be PVM, bei nedelsiant pašalinti nustatytą trūkumą (-us).
	7. Netesybų sumokėjimas neatleidžia Šalių nuo pareigos atlyginti tiesioginius nuostolius ir vykdyti sutartinius įsipareigojimus.
6. **SUBTIEKĖJŲ KEITIMO TVARKA , TIESIOGINIS ATSISKAITYMAS (JEI SUBTIEKĖJAI VYKDANT SUTARTĮ BUS PASITELKIAMI)**
	1. Vykdydamas šią Sutartį, Pardavėjas turi teisę pasitelkti subtiekėjus. Pardavėjas savo pasiūlyme privalo nurodyti, kokiai Sutarties daliai jis ketina pasitelkti subtiekėjus ir kokius subtiekėjus, jeigu jie yra žinomi, jis ketina pasitelkti.
	2. Jeigu tai leidžiama dėl Sutarties pobūdžio, Sutarties Šalys gali susitarti dėl tiesioginio Pirkėjo atsiskaitymo su Subtiekėjais, tokia tvarka:
		1. Subtiekėjams pageidaujant, Pirkėjas su jais atsiskaitys tiesiogiai. Apie šią galimybę Pirkėjas informuos subtiekėją atskiru pranešimu per 3 (tris) darbo dienas nuo informacijos iš Pardavėjo apie ,pasitelkiamą subtiekėją gavimo raštu dienos. Norėdamas pasinaudoti tiesioginio atsiskaitymo galimybe, subtiekėjas turi ne vėliau kaip per 2 (dvi) darbo dienas nuo pranešimo iš Pirkėjo gavimo dienos, raštu pateikti Pirkėjui prašymą dėl tiesioginio atsiskaitymo taikymo. Tokiu atveju, kai subtiekėjas išreikš norą pasinaudoti tiesioginio atsiskaitymo galimybe, tarp Pirkėjo, Pardavėjo ir subtiekėjo, atsižvelgiant į pirkimo dokumentuose ir subtiekimo sutartyje nustatytus reikalavimus, bus sudaroma trišalė sutartis, kurioje aprašoma tiesioginio atsiskaitymo su subtiekėju tvarka, įskaitant teisę Pardavėjui prieštarauti nepagrįstiems mokėjimams.
	3. Sutarties 13.1 ir 13.2 punktuose nustatyti reikalavimai nekeičia Pardavėjo atsakomybėsdėl Sutarties įvykdymo.
	4. Pardavėjas, ne vėliau negu pirkimo sutartis pradedama vykdyti, įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pardavėjas privalo informuoti apie šios informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Jeigu taikomos Sutarties 13.5 punkto nuostatos, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą patvirtinantys dokumentai.
	5. Tais atvejais, kai Pardavėjas nesiremia subtiekėjo pajėgumais, Pirkėjas, siekdamas užtikrinti tinkamą Pirkimų įstatymo 29 straipsnio 2 dalies 2 punkto nuostatų įgyvendinimą ir vadovaudamasis Pirkimų įstatymo 59 straipsnio 1 dalyje nustatytais reikalavimais, gali patikrinti, ar nėra mutatis mutandis taikomo Viešųjų pirkimų įstatymo 46 straipsnyje nurodytų tiekėjo subtiekėjo pašalinimo pagrindų. Jeigu subtiekėjo padėtis atitinka bent vieną vadovaujantis mutatis mutandis taikomo Viešųjų pirkimų įstatymo 46 straipsnyje nustatytą pašalinimo pagrindą, Pirkėjas reikalauja per Pirkėjo nustatytą terminą pakeisti minėtą subtiekėją reikalavimus atitinkančiu subtiekėju.
	6. Sutarties galiojimo laikotarpiu Subtiekėjai gali būti pakeisti kitais:
		1. Dėl Subtiekėjų bankroto, restruktūrizavimo bylos iškėlimo ar likvidavimo procedūros pradėjimo;
		2. Kai Subtiekėjai nebeatitinka Subtiekėjams keliamų kvalifikacinių reikalavimų;
		3. Kai su Subtiekėjais nutraukiama sutartis dėl negalėjimo laiku ir tinkamai įvykdyti Sutarties sąlygų.
	7. Sutarties galiojimo laikotarpiu gali būti pasitelkiami papildomi Subtiekėjai, kai:
		1. Paaiškėja, kad yra būtina pasitelkti naują (papildomą) Subtiekėją, atsiradus Pirkimo dokumentuose ir Techninėse sąlygose nenurodytiems darbams, nenurodytoms paslaugoms ar prekėms, susijusioms su Prekių tiekimu, be kurių nebūtų galima tinkamai įgyventi Sutarties nuostatų.
	8. Sutarties galiojimo metu, ketinant pasitelkti papildomus Subtiekėjus, pastarieji turi būti ne žemesnės kvalifikacijos nei buvo reikalaujama Pirkimo sąlygose.
	9. Pardavėjas, norėdamas pakeisti Sutartyje numatytus Subtiekėjus, Pirkėjui pateikia pagrįstą prašymą, kuriame nurodo aplinkybes, sąlygojančias Subtiekėjo pakeitimo poreikį, jo kvalifikacijos atitikimą Pirkimo sąlygose numatytiems reikalavimams bei prideda tai pagrindžiančius dokumentus. Subtiekėjai gali pradėti vykdyti įsipareigojimus, tik Pardavėjui gavus Pirkėjo sutikimą.
7. **sutarties peržiūros sąlygos ar pasirinkimo galimybės**
	1. Sutarties kainos peržiūros sąlygos nurodytos Sutarties 5 skyriuje.
	2. Sutartis jos galiojimo laikotarpiu gali būti keičiama, vadovaujantis Pirkimų įstatymo 97 straipsnio reikalavimais ir Sutartimi.
	3. Pardavėjas neturi teisės perduoti savo įsipareigojimų pagal šią Sutartį trečiajam asmeniui be raštiško Pirkėjo sutikimo.
	4. Šalys susitaria, kad Teisės aktų nustatyta tvarka reorganizavus Pardavėjo įmonę ar pasikeitus Pardavėjo teisiniam statusui, Pardavėjas ne vėliau kaip prieš 10 (dešimt) darbo dienų iki Pardavėjo teisių ir pareigų perėmimo momento turi apie tai raštu informuoti Pirkėją ir kartu su minėtu raštu pateikti Pardavėjo teisių ir pareigų perėmėjo kvalifikaciją patvirtinančius dokumentus. Pirkėjas, gavęs Pardavėjo raštą kartu su visais Pardavėjo teisių ir pareigų perėmėjo kvalifikaciją patvirtinančiais dokumentais, ne vėliau kaip per 3 (tris) darbo dienas įvertina pateiktų dokumentų turinį ir raštu pritaria arba atsisako pritarti Sutarties Šalies pasikeitimui. Pirkėjui pritarus pasirašomas Sutarties pakeitimas, sudarytas dviem egzemplioriais, tampantis neatskiriama Sutarties dalimi, o Pardavėjo teisių ir pareigų perėmėjas nuo teisių ir pareigų perėmimo momento tampa Sutarties Šalimi, perimančia visas šios Sutarties pagrindu Pardavėjo prisiimtas teises ir pareigas. Šalys pareiškia ir patvirtina, kad toks Pardavėjo teisių ir pareigų perėjimas nėra novacija pagal Civilinio kodekso VI knygos I dalies trečiojo skirsnio nuostatas ir pats savaime neturi įtakos Sutarties galiojimui.
8. **ginčų sprendimo tvarka**
	1. Visi nesutarimai sprendžiami tarpusavio susitarimu, o nepavykus susitarti, sprendžiama galiojančių Lietuvos Respublikos įstatymų nustatyta tvarka, Lietuvos Respublikos teismuose.
9. **KONFIDENCIALUMAS**
	1. Šalys įsipareigoja laikyti paslaptyje ir neatskleisti su šios Sutarties vykdymu susijusios informacijos jokiai trečiajai Šaliai, bei naudoti ją tik šios Sutarties vykdymo tikslais. Šis įsipareigojimas netaikomas informacijai, kuri, kaip gali būti įrodyta, yra:
		1. atskleista pagal teisės aktų reikalavimus;
		2. raštišku savo sutikimu leidžia atskleisti abi Sutarties Šalys;
		3. yra ar tampa vieša, nepažeidus šios Sutarties, t.y. paviešinama ne dėl tokios informacijos gavėjo kaltės, arba savarankiškai atskleista tokios informacijos gavėjo darbuotojų, kurie neturėjo galimybių naudotis pagal Sutartį suteikta informacija.
10. **sutarties nutraukimo/SUSTABDYMO atvejai ir tvarka**
	1. Sutartis gali būti nutraukta bendru rašytiniu Šalių susitarimu.
	2. Kiekviena Sutarties Šalis, prieš ***10 (dešimt) kalendorinių dienų*** įspėjusi kitą Sutarties Šalį, gali vienašališkai, nesikreipdama į teismą, nutraukti Sutartį jeigu kita Šalis nevykdo ar netinkamai vykdo Sutarties sąlygas ir tai yra esminis Sutarties pažeidimas. Nustatant, ar Sutarties pažeidimas yra esminis, vadovaujamasi Lietuvos Respublikos civilinio kodekso 6.217 straipsnio 2 dalies nuostatomis. Sutarties esminiu pažeidimu laikomas Prekių paruošimo (ar pristatymo, terminų, kokybės, techninių reikalavimų pagal Sutarties nuostatas nesilaikymas. Nutraukus Sutartį dėl Pardavėjo esminio šios Sutarties pažeidimo, Pirkėjas, vadovaudamasis pirkimus reglamentuojančių teisės aktų nustatyta tvarka, įtraukia Pardavėją į Nepatikimų tiekėjų sąrašą.
	3. Pirkėjas, prieš ***7 (septynias) darbo dienas*** įspėjęs Pardavėją, gali vienašališkai, nesikreipdamas į teismą, nutraukti Sutartį jeigu Pardavėjas daugiau kaip 15 (penkiolika) kalendorinių dienų pažeidžia Sutartyje nustatytą Prekių pristatymo terminą.
	4. Sutartis gali būti nutraukta Pirkėjo vienašaliu sprendimu, apie tai raštu įspėjus Pardavėją prieš 5 (penkias) kalendorines dienas ir netaikant dėl to jokių sankcijų Pirkėjui, kai atsakingos institucijos nustato, kad Pardavėjas neatitinka nacionalinio saugumo interesų pagal Lietuvos Respublikos nacionaliniam saugumui užtikrinti svarbių objektų apsaugos įstatymą. Jeigu po Sutarties sudarymo nustatoma, kad Sutartis su Pardavėju neatitinka nacionalinio saugumo interesų pagal Lietuvos Respublikos nacionaliniam saugumui užtikrinti svarbių objektų apsaugos įstatymą, Sutartis negalioja minėto įstatymo nustatyta tvarka.
	5. Pirkėjas, prieš ***10 (dešimt) kalendorinių dienų*** įspėjęs Pardavėją, gali vienašališkai, nesikreipdamas į teismą, nutraukti Sutartį jeigu:
		1. Sutartis buvo pakeista pažeidžiant Pirkimų įstatymo 97 straipsnį;
		2. paaiškėjo, kad Pardavėjas turėjo būti pašalintas iš pirkimo procedūros *mutatis mutandis* taikant Viešųjų pirkimų įstatymo 46 straipsnio 1 dalį, kuri taikoma kartu su Pirkimų įstatymo 59 straipsnio 1 dalimi;
		3. paaiškėjo, kad su Pardavėjas neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/25/ES.
	6. Sutartis gali būti nutraukta Lietuvos Respublikos Civiliniame kodekse numatytais atvejais.
	7. Sutarties nutraukimas atleidžia Pirkėją ir Pardavėją nuo Sutarties vykdymo.
	8. Sutarties nutraukimas neturi įtakos ginčų nagrinėjimo tvarką nustatančių sutarties sąlygų ir kitų sutarties sąlygų galiojimui, jeigu šios sąlygos pagal savo esmę lieka galioti ir po sutarties nutraukimo.
	9. Kai Sutartis nutraukta, Pardavėjas gali reikalauti grąžinti jam viską, ką jis yra perdavęs Pirkėjui vykdydamas Sutartį, jeigu jis tuo pačiu metu grąžina Pirkėjui visa tai, ką buvo iš pastarojo gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalinis, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms.
	10. Šalys pažymi, jog jos ir, jų žiniomis, jų vadovai vykdo savo veiklą tokiu būdu, kurį Šalys laiko atitinkančiu visus esminius bet kokio jiems taikomo įstatymo ar įstatymo galią turinčio reglamento, reikalavimus, nustatančius Sankcijas[[1]](#footnote-1) (toliau – Sankcijos). Pardavėjas užtikrina, kad įgyvendina visas būtinas priemones, tvarkas, kad būtų laikomasi Sankcijų įstatymų ir reglamentų. Pardavėjas taip pat užtikrina, jog jis ar jos subtiekėjas ar kitas ūkio subjektas, kurio pajėgumais remiamasi vykdant šią Sutartį, ar jų kontroliuojantys asmenys nėra registruoti / nėra nuolat gyvenantys Kuboje, Irane, Šiaurės Korėjoje, Rusijoje (bei jos aneksuotose teritorijose), Baltarusijoje, Sudane ir/ar LR Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose.
	11. Pardavėjas taip pat užtikrina jog pagal Sutartį teikiamų prekių gamintojas ar jį kontroliuojantis asmuo nėra registruotas (jeigu gamintojas ar jį kontroliuojantis asmuo yra fizinis asmuo - nuolat gyvenantis ar turintis pilietybę) LR Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose.
	12. Jei viena iš Šalių turi pagrįstų priežasčių manyti, kad Sutarties 17.10. p. sąlygos dėl Sankcijų reikalavimų laikymosi buvo pažeistos, be atskiro įspėjimo gali sustabdyti šios Sutarties vykdymą protingam laikui, reikalingam situacijai patikrinti, neprisiimant atsakomybės ar įsipareigojimų kitai Šaliai. Šalys abipusiai įsipareigoja atlikti būtinus patikrinimus bendradarbiaudamos gera valia. Įrodžius šiame punkte paminėtą pažeidimą, Šalis gali nutraukti Sutartį be įspėjimo ir atsakomybės jai.
	13. Šalys taip pat patvirtina, laikosi eksporto kontrolės įstatymų ir importo įstatymų, galiojančių JAV, ES ir visose atitinkamose jurisdikcijose, taikomose jų atitinkamai veiklai, kurią reglamentuoja/apima ši Sutartis (bendrai vadinami "Prekybos įstatymais"), tame tarpe remiantis jų geriausiomis žiniomis, jokia vyriausybinė agentūra nedraudžia joms dalyvauti sandoriuose, patenkančiuose į šios Sutarties taikymo sritį pagal Prekybos įstatymus. Šalys įsipareigoja teikti viena kitai pagrįstą pagalbą ir informaciją, susijusią su Prekybos įstatymų laikymusi, gavus rašytinį kitos šalies prašymą, jei tokia informacija būtų reikalinga.
	14. Pardavėjas patvirtina, kad jam nėra paskirtos baudžiamojo poveikio priemonės – uždraudimas juridiniam asmeniui dalyvauti viešuosiuose pirkimuose. Tuo pačiu Pardavėjui yra žinoma ir jis neturės jokių priekaištų Pirkėjui jei Sutarties vykdymo metu paaiškės, kad Pardavėjo pasiūlyme/Sutartyje pateikta informacija melaginga, Sutartis su Pardavėju bus nutraukta nedelsiant.
11. **NENUGALIMOS JĖGOS APLINKYBĖS**
	1. Nė viena iš Šalių neatsako už visišką ar dalinį įsipareigojimų nevykdymą, jeigu ji įrodo, kad įsipareigojimų neįvykdė dėl nenugalimos jėgos (*force majeure*) aplinkybių. Nenugalimos jėgos aplinkybės suprantamos taip, kaip jos apibrėžtos Lietuvos Respublikos civiliniame kodekse. Dėl atleidimo nuo atsakomybės esant nenugalimos jėgos aplinkybėms, Šalys vadovaujasi Lietuvos Respublikos Vyriausybės 1996 m. liepos 15 d. nutarimu patvirtintomis Nr. 840 “Atleidimo nuo atsakomybės, esant nenugalimos jėgos (*force majeure*) aplinkybėms, taisyklės” tiek, kiek jos neprieštarauja Lietuvos Respublikos Civiliniam kodeksui.
	2. Apie šių aplinkybių atsiradimą Šalis kitą Šalį privalo informuoti per 3 (tris) darbo dienas nuo sužinojimo (arba turėjimo sužinoti) apie jų atsiradimą. Šalių įsipareigojimų vykdymas atidedamas nenugalimos jėgos aplinkybių egzistavimo laikotarpiui.
	3. Šalis prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
	4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
	5. Jeigu nenugalimos jėgos (*force majeure*) aplinkybės tęsiasi ilgiau kaip 3 (tris) mėnesius nuo jų atsiradimo momento arba jeigu apie jas nėra laiku pranešta, ir Šalys nesutaria, kaip toliau bus vykdomi Sutarties nevykdžiusios Šalies įsipareigojimai, tuomet kita Šalis, raštu pranešusi ne mažiau kaip prieš 30 (trisdešimt) kalendorinių dienų, turi teisę nutraukti šią Sutartį.
12. **SUTARTIES GALIOJIMAS**
	1. Sutartis įsigalioja nuo jos pasirašymo dienos ir galioja 3 mėnesius.
	2. Sutarties pasibaigimas ar nutraukimas neturi įtakos ginčų nagrinėjimo tvarką nustatančių ir kitų Sutarties sąlygų galiojimui, jeigu šios sąlygos pagal savo esmę išlieka galioti ir po Sutarties pasibaigimo (taip pat išlieka galioti visi atsiradę ir tinkamai neįvykdyti Šalių tarpusavio finansiniai įsipareigojimai, jeigu Šalys nesutaria kitaip).
13. **KORUPCIJOS PREVENCIJA**
	1. Vykdydamos šios Sutarties sąlygas, Šalys įsipareigoja griežtai laikytis galiojančių nacionalinių ir tarptautinių teisės aktų, draudžiančių valdžios pareigūnų ir privačių asmenų papirkinėjimą, prekybą poveikiu, pinigų plovimą, įskaitant 2016 m. gruodžio 9 d. Prancūzijos kovos su korupcija įstatymą, žinomą kaip „Sapin II“.
	2. Šalys įsipareigoja nustatyti ir įgyvendinti visas reikalingas ir pagrįstas korupcijos prevencijos priemones ir politiką. Aiškumo tikslais, Šalys pabrėžia, kad ši nuostata Pardavėjui galioja tiek visų jo darbuotojų, tiek ir visų kitų jo pasirinktų subrangovų ir/ar kitų partnerių, vykdančių/dalyvaujančių vykdant šią Sutartį bet kokia apimtimi, atžvilgiu.
	3. Pardavėjas supranta ir garantuoja, kad bet kokios sumos, sumokėtos jam vykdant šią Sutartį, yra sumokėtos vieninteliu tikslu ir tik siekiant jam teisėtai kompensuoti už sutartas tiekti prekes, atliktus darbus ar suteiktas paslaugas.
	4. Pardavėjo mokamos bet kokios sumos kitiems tretiesiems asmenims (subrangovams, konsultantams ir pan.) šios Sutarties vykdymo kontekste, gali būti mokamos tik už teisėtus pavedimus ir/ar tų kitų trečiųjų asmenų Pardavėjui teisėtais pagrindais suteiktas paslaugas, prekes ir/ar darbus.
	5. Pardavėjas pareiškia, kad, jos žiniomis, nė vienas iš jo atstovų ar kitų asmenų, teikiančių paslaugas ar atliekančių kokius nors veiksmus jo vardu pagal šią Sutartį, nėra įgaliotas siūlyti, duoti, prašyti ar gauti bet kokios naudos iš viešojo ar privataus fizinio ir/ar juridinio asmens (įskaitant valstybės pareigūnus) ar atitinkamai šiems asmenims suteikti bet kokią naudą, siekiant įvykdyti vieną ar kelis iš pirmoje pastraipoje nurodytų pažeidimų.
	6. Tuo atveju, jeigu Užsakovas turės pagrįstų priežasčių manyti, kad šios Sutarties 20.1. - 20.5. punktuose nurodytos sąlygos buvo pažeistos, Užsakovas galės sustabdyti šios Sutarties vykdymą tam tikram laikui be išankstinio įspėjimo, pateikusi Pardavėjui paprastą pranešimą dėl Sutarties vykdymo sustabdymo, tokiam laikui, kuris būtinas tinkamai patikrinti ir išaiškinti aplinkybes dėl minėtų sąlygų galimo pažeidimo. Užsakovas dėl tokio sustabdymo nebus laikoma atsakinga ir neprisiima jokios atsakomybės ir/ar jokių papildomų prievolių ar įsipareigojimų Pardavėjo ar kitų trečiųjų asmenų atžvilgiu.
	7. Sutarties Šalys abipusiai įsipareigoja geranoriškai bendradarbiauti siekiant atlikti reikiamus veiksmus patikrinti ir išsiaiškinti aplinkybes dėl galimo 20.1. - 20.5. punktuose nurodytų nuostatų pažeidimo.
	8. Pardavėjas patvirtina, kad jam yra žinoma ir jis supranta, jog aukščiau šiame skyriuje nurodytų nuostatų laikymasis yra esminė Sutarties sąlyga, o jų nesilaikymas lemia esminį Sutarties pažeidimą ir bet koks šių sąlygų nesilaikymas sąlygos Užsakovo teisę nutraukti Sutartį įspėjus Pardavėją prieš 2 kalendorines dienas ir neprisiimant už tai jokios atsakomybės.
	9. Tuo pačiu Pardavėjas patvirtina, kad esant pagrįstų priežasčių manyti, jog Pardavėjas korupcinių ryšių/veiksmų pagalba įgijo galimybę sudaryti šią Sutartį, ar Sutartį (jos dalį) jau vykdo, Sutartis su Pardavėju bus nedelsiant, įspėjus prieš 1 kalendorinę dieną, nutraukta, ir jis nepretenduos į jokį atlygį pagal Sutartį, bei dėl to nereikš pretenzijų Užsakovui.
14. **specialiOs pirkimo sutarties vykdymo sąlygOs**
	1. Vykdant Sutartį Pardavėjas privalo laikytis Pirkėjo Socialinio atsakingumo principų, publikuojamų viešai Pirkėjo internetiniame tinklapyje adresu: [https://www.litesko.lt](https://www.litesko.lt/node/599).
	2. Vykdant Sutartį, Pardavėjas turi būti susipažinęs su Pirkėjo integruotos vadybos sistemos politika, viešai publikuojama Pirkėjo internetiniame tinklapyje: [https://www.litesko.lt](https://www.litesko.lt/apie-mus/etika-ir-korupcijos-prevencija/socialine-atsakomybe).
	3. Pirkėjo privatumo pranešimas dėl asmens duomenų tvarkymo viešai publikuojamas Pirkėjo internetiniame tinklapyje: [https://litesko.lt/duomenu-apsauga](https://www.litesko.lt/kontaktai/duomenu-apsauga).
	4. Pardavėjas pareiškia, kad jis, remdamasis gerąja profesine praktika, ėmėsi pagrįstų priemonių, siekdamas identifikuoti interesų konfliktus, užkirsti jiems kelią ir, esant reikalui, išspręsti juos (ypač interesų konfliktus, kurie gali kilti dėl jo tiesioginių ar netiesioginių giminystės, profesinių ar moralinių interesų).
	5. Pardavėjas pareiškia, kad, kiek jam žinoma, ir šios Sutarties pasirašymo dieną, Sutarties vykdymas nesukuria jokios interesų konflikto rizikos nei Pirkėjui (tame tarpe ir „Veolia“ grupei), nei trečiosioms šalims.
	6. Jeigu vykdant Sutartį Pardavėjui bet kuriuo metu pranešama apie interesų konflikto buvimą, jis įsipareigoja nedelsdamas raštu informuoti Pirkėją. Taip pat iš anksto informuoti Pirkėją apie metodus, kuriais jis ketina išspręsti minėtą konfliktą ir jo veiksmingą išsprendimą. Jis taip pat įsipareigoja nedelsdamas atsakyti į bet kokius Pirkėjo prašymus pateikti informaciją šiuo klausimu ir pateikti prašomus pagrindimus, jeigu tokių yra.
	7. Jeigu Pirkėjas, Pardavėjo informuotas, arba Pirkėjas pats sužino, kad interesų konfliktas kilo dėl netinkamo Pardavėjo elgesio, ypač dėl:
* nedeklaruoto, neišsamiai arba pavėluotai deklaruoto intereso, arba
* nepakankamų priemonių susidariusiai situacijai ištaisyti,

Pirkėjas turi teisę nutraukti šios Sutarties vykdymą ir, jeigu būtina, ją nutraukti raštu, neprisiimdamas atsakomybės už nuostolius ir nepažeisdamas savo teisės į bet kokį tiesioginių nuostolių atlyginimą.

* 1. Pardavėjas įsipareigoja, kad, kai taikoma, visus iš šio straipsnio kylančius įsipareigojimus vykdys jo valdyba ir direktoriai, bei jo darbuotojai ir trečiosios šalys, dalyvaujantys vykdant šią Sutartį.
1. **BAIGIAMOSIOS NUOSTATOS**
	1. Sutartis sudaryta dviem vienodą juridinę galią turinčiais egzemplioriais lietuvių kalba, po vieną kiekvienai iš Šalių.
	2. Sutarties priedai yra neatskiriama Sutarties dalis.
	3. Šios Sutarties nuostatos yra atskiros viena nuo kitos. Pripažinus kurią nors iš jų negaliojančia, kitos nuostatos lieka galioti toliau.
	4. Pirkėjo Filialo „Druskininkų šiluma“ direktorius atsako už tinkamą Sutarties nuostatų įgyvendinimą iš Pirkėjo pusės ir atitikimą savo vadovaujamo filialo „Druskininkų šiluma“ poreikiams.
	5. Sutarties 22.4. punkto nuostatos įgyvendinimui Pirkėjo filialo „Druskininkų šiluma“ direktorius turi teisę gauti visą reikiamą informaciją  iš Sutartį prižiūrinčio asmens, nurodyto Sutarties 8.1. punkte.
	6. Santykiams, kylantiems tarp Šalių, tačiau nesureguliuotiems šia Sutartimi, taikomi Lietuvos Respublikos įstatymai ir kiti teisės aktai.
	7. Apie Sutarties Šalių pavadinimų, statusų, juridinių adresų pasikeitimą Sutarties galiojimo laikotarpiu, Šalys įsipareigoja nedelsiant informuoti viena kitą.
	8. Vykdant Sutartį, Šalys vadovaujasi Lietuvos Respublikos įstatymais ir kitais poįstatyminiais aktais.
2. **SUTARTIES PRIEDAI:**
	1. Priedas Nr. 1 – „Atsiskaitomosios kainos“.
	2. Priedas Nr. 2 – „Techninės sąlygos“.
	3. Priedas Nr. 3 – „Prekių priėmimo-perdavimo aktas“.
3. **ŠALIŲ JURIDINIAI ADRESAI IR PARAŠAI**

|  |  |
| --- | --- |
| **Pirkėjas:** | **Pardavėjas:**  |
| UAB „Litesko“Įmonės kodas 110818317Konstitucijos pr. 7,  LT- 09308 Vilnius Tel.: 8-5-2667500PVM mokėtojo kodas LT108183113A/s. LT787044060001419259AB SEB Bankas, banko kodas 70440 | UAB „Axioma servisas“Įmonės kodas 304602530Ozo g. 12A-1, LT-08200, VilniusTel. +370 52 394949PVM mokėtojo kodas LT100011106311A/s. LT022140030004012016Luminor Bank, AS, banko kodas 40100 |
|  |  |
|  |  |

Priedas Nr. 1

Prie Sutarties Nr. 19002\_250590S1JRIM/SUTL-578

**ATSISKAITOMOSIOS KAINOS**

UAB „Litesko“, atstovaujama \_\_\_\_\_\_\_\_\_\_\_\_\_\_ , veikiančio pagal 2024 m. birželio 17 d. generalinio direktoriaus įsakymą Nr. 119,toliau vadinama „Pirkėju“, ir UAB „Axioma servisas“, atstovaujama \_\_\_\_\_\_\_\_\_\_\_\_\_\_, veikiančio pagal bendrovės įstatus, toliau vadinama „Pardavėju“ sudarė šį priedą, toliau vadinama „Priedas Nr. 1“, ir susitarė:

1. Patvirtinti Atsiskaitomąsias kainas:



2. Priedas Nr.1 yra neatskiriama Sutarties Nr. **19002\_250590S1JRIM/SUTL-578** dalis.

3. Priedas Nr.1 įsigalioja nuo jo pasirašymo dienos ir galioja iki Šalys pilnai įvykdys savo sutartinius įsipareigojimus.

4. Šalių tarpusavio santykiai, atsiradę Priedo Nr.1 pagrindu ir jame nesureguliuoti, yra sprendžiami vadovaujantis Sutarties nuostatomis.

Priedas Nr. 2

Prie Sutarties Nr. 19002\_250590S1JRIM/SUTL-578

**TECHNINĖS SĄLYGOS**

UAB „Litesko“, atstovaujam \_\_\_\_\_\_\_\_\_\_\_\_\_\_, veikiančio pagal 2024 m. birželio 17 d. generalinio direktoriaus įsakymą Nr. 119,toliau vadinama „Pirkėju“, ir UAB „Axioma servisas“, atstovaujama \_\_\_\_\_\_\_\_\_\_\_\_\_\_, veikiančio pagal bendrovės įstatus, toliau vadinama „Pardavėju“ sudarė šį priedą, toliau vadinama „Priedas Nr. 2“, ir susitarė:

1. Patvirtinti Technines sąlygas:

**TECHNINĖS SĄLYGOS**

**PROGRAMINĖS ĮRANGOS SIEMENS WINCC LICENCIJŲ ATNAUJINIMO PIRKIMUI**

1. **SĄVOKOS IR SUTRUMPINIMAI**
	1. **Pirkėjas –** UAB „Litesko“ filialas „Druskininkų šiluma“.
	2. **Tiekėjas –** ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro sutartį.
	3. **Sutartis** – dėl ekonominės naudos vieno ar daugiau ūkio subjektų sudaroma žodinė pirkimo sutartis, kurios dalykas yra prekės, paslaugos ar darbai.
	4. **Pirkimas –** Pirkėjo atliekamas prekių, paslaugų ar darbų įsigijimas su pasirinktu Tiekėju sudarant pirkimo–pardavimo sutartį (Sutartis), kai šios prekės, paslaugos ar darbai yra skirti Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme nurodytai veiklai vykdyti.
2. **PIRKIMO OBJEKTAS**
	1. **Pirkimo objektas** – programinės įrangos Siemens WinCC atnaujinimo paketai (toliau – **Prekės**).
	2. Pirkimas į dalis neskaidomas.
3. **PIRKIMO OBJEKTO APIMTYS**
	1. Prekių poreikis ir techniniai reikalavimai pateikiami priede Nr.1.
4. **PIRKIMO OBJEKTO PRISTATYMO VIETA**
	1. Sutartinių įsipareigojimų vykdymo vieta: Druskininkų katilinė, Pramonės g. 7, LT-66181 Druskininkai.
5. **REIKALAVIMAI PIRKIMO OBJEKTUI**
	1. Tiekėjas kartu su Prekėmis pateikia jų aprašymą, techninę specifikaciją, vartotojo instrukciją lietuvių arba anglų kalba.
6. **KOKYBĖ IR TRŪKUMŲ ŠALINIMAS**
	1. Prekės turi būti naujos (nenaudotos), be defektų, turi būti teisingai sukomplektuotos ir gamykliniame įpakavime.
	2. Tiekėjui pateikus defektuotą Prekę, arba neatitinkantį užsakyme nurodytos specifikacijos, Pirkėjas turi teisę Prekės nepriimti, o paėmus, grąžinti. Pirkėjas įsipareigoja per 2 (dvi) darbo dienas Tiekėjui pranešti apie defektuotą Prekę. Tiekėjas įsipareigoja pakeisti Prekę per 30 (trisdešimt) darbo dienų nuo Pirkėjo pranešimo. Prekių grąžinimo ar keitimo išlaidas padengia Tiekėjas.
7. **SUTARTINIŲ ĮSIPAREIGOJIMŲ VYKDYMO TVARKA IR TERMINAI**
	1. Tiekėjas Prekes turi pristatyti iki 2025 liepos 1 d.
8. **SUTARTIES GALIOJIMO TERMINAS**
	1. Sutartis galioja – iki Tiekėjo ir Pirkėjo įsipareigojimų įvykdymo.
9. **PRIEDAI**
	1. Priedas Nr. 1 Pirkimo apimtys.

Priedas NR.1

1. **SIMATIC WinCC RT atnaujinimo paketai**

|  |  |  |  |
| --- | --- | --- | --- |
| Eil. Nr**.** | Užsakymo kodas | Aprašas | Kiekis, vnt. |
|  | 6AV6381-2AA07-3AX4 | SIMATIC WinCC RT upgrade from V6.2/7.0 to V7.3 forSIMATIC WinCC Runtime (RT) including optionsRedundancy, Server, User Archive, Web Navigator,Web NAV Load-Balancing, Web DiagnosticsClient/Server, Data Monitor, Connectivity Pack,Connectivity Station runtime/configuration softwareon DVD, single license, license key on USB flash drive - -content: set (1x DVD + 1x USB) | 3 |
|  | 6AV6381-2AA08-0AX3 | SIMATIC WinCC Runtime software upgrade fromV7.3/7.4 to V8.0 for SIMATIC WinCC Runtime (RT)including options Redundancy, Server, User Archive,Web Navigator, Web NAV Load-Balancing, WebDiagnostics Client/Server, Data Monitor, ConnectivityPack, Connectivity Station runtime/configurationsoftware on DVD, single license, license key on USBflash drive - - content: set (3x DVD + 1x USB) | 3 |
|  | 6AV6381-2AA08-1AX4 | SIMATIC WinCC Runtime software upgrade from V8.0to V8.1 for SIMATIC WinCC Runtime (RT) includingoptions Redundancy, Server, User Archive, WebNavigator, Web NAV Load-Balancing, Web DiagnosticsClient/Server, Data Monitor, Connectivity Pack,Connectivity Station runtime/configuration softwareon DVD, single license, license key on USB flash drive - -content: set (2x DVD + 1x USB) | 3 |

2. Priedas Nr. 2 yra neatskiriama Sutarties Nr. **19002\_250590S1JRIM/SUTL-578** dalis.

3. Priedas Nr. 2 įsigalioja nuo jo pasirašymo dienos ir galioja iki Šalys pilnai įvykdys savo įsipareigojimus.

4. Šalių tarpusavio santykiai, atsiradę Priedo Nr. 2 pagrindu ir jame nesureguliuoti, yra sprendžiami vadovaujantis Sutarties nuostatomis.

Priedas Nr. 3

Prie sutarties Nr. **19002\_250590S1JRIM/SUTL-578**

**Prekių priėmimo – perdavimo akto formą**

UAB „Litesko“, atstovaujama \_\_\_\_\_\_\_\_\_\_\_\_\_\_ , veikiančio pagal 2024 m. birželio 17 d. generalinio direktoriaus įsakymą Nr. 119,toliau vadinama „Pirkėju“, ir UAB „Axioma servisas“, atstovaujama \_\_\_\_\_\_\_\_\_\_\_\_\_\_\_, veikiančio pagal bendrovės įstatus, toliau vadinama „Pardavėju“ sudarė šį priedą, toliau vadinama „Priedas Nr. 3“, ir susitarė:

1. Patvirtinti Prekių priėmimo – perdavimo akto formą:

PATVIRTINTA

UAB „Litesko“ ir \_\_\_\_\_\_\_\_\_\_\_

202 m. mėn. d.

TIPINĖ FORMA

## **Prekių priėmimo – perdavimo aktas Nr. \_\_\_\_**

1. Prekės objekte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pagal 202 m. \_\_\_\_\_\_\_\_\_\_\_ mėn. \_\_ d. pasirašytą Sutartį Nr.\_\_\_\_\_\_\_\_\_\_\_\_\_\_\_\_, pristatytos pilnai.

Pirkėjas pretenzijų neturi. (Trūkumai, jei tokie buvo, pašalinti pilnai).

Prekes perdavė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prekes priėmė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.Priimant Prekes buvo nustatyti tokie trūkumai:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trūkumus užfiksavo:

Už Pirkėją:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, užimamos pareigos, parašas)

Už Pardavėją: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, užimamos pareigos, parašas)

Trūkumų pašalinimo terminas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trūkumų fiksavimo data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Šis Aktas yra neatskiriama Sutarties Nr.\_\_\_\_\_\_\_\_\_, pasirašytos 2023 m.\_\_\_\_\_\_\_\_\_\_\_\_ mėn. \_\_d., dalis.

4. Aktas sudarytas ir pasirašytas 2023 m. \_\_\_\_\_\_\_\_\_\_\_\_ mėn. \_\_\_\_ d.

5.**Už Pirkėją: Už Pardavėją:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

A. V. A. V.

2. Priedas Nr.3 yra neatskiriama Sutarties Nr. **19002\_250590S1JRIM/SUTL-578** dalis.

3. Priedas Nr.3 įsigalioja nuo jo pasirašymo dienos ir galioja iki Šalys pilnai įvykdys savo sutartinius įsipareigojimus.

4. Šalių tarpusavio santykiai, atsiradę Priedo Nr. 3 pagrindu ir jame nesureguliuoti, yra sprendžiami vadovaujantis Sutarties nuostatomis.

1. Sankcijos reiškia tarptautines ekonomines ir finansines sankcijas (t.y. prekybos embargus, turto įšaldymą ir kitus panašius verslo apribojimus su šalimi, teritorija ar asmeniu), kurias administruoja, priima ar vykdo Jungtinės Tautos, ES, JAV ar kita atitinkama institucija, susijusi su Sutartimi. Siekiant išvengti abejonių, (i) "tarptautinės ekonominės ir finansinės sankcijos" neapima baudų ar apribojimų, susijusių su mokesčiais, antimonopoliniais, antikorupciniais ar pinigų plovimo prevencijos klausimais, ir (ii) "administruojamos" ar "vykdomos" yra susiję su galutiniu reglamentu, įsakymu, sprendimu ar priteisimu, priklausomai nuo konkrečios situacijos. [↑](#footnote-ref-1)